Njësia për Kulturë

1. Flaka e Janarit 2017 11-31.01.2017 Teatri i Qytetit

Gjilan Manifestimi “FLAKA E JANARIT”2017 është tradicional tashme dhe numëron edicionin e tij të 24. Objektiv i tij është që të ruajë dhe rrisë vlerat e artit të mirëfillte shqiptar. Të mbledhë artistë nga të gjitha trojet shqipfolëse dhe të begatojë bagazhin e tyre artistik.

Përgjegjës teknik të organizimit janë: NJKRS- Gjilan, Zyra e Kryetarit L.Haziri, Organizimi bëhet nën koordinimin e NJKRS dhe Zyrën e Kryetarit të Komunës z.Lutfi Haziri në bashkëpunim me komunitetin artistik të qytetit,

2. Shpallja e Pavarësisë së Kosovës qëllimi i këtij aktiviteti të rëndësishëm është të rikujtoje dhe shënojë njëkohësisht festen Shpalljes së Pavarësisë së Kosovës dhe të ngreh lart të vlerave tona shtetërore. Përgjegjës teknik të organizimit janë: NJKRS- Gjilan, Zyra e Kryetarit L. Haziri, Organizimi bëhet nga NJRKS, në bashkëpunim me komunitetin kulturor të qytetit. Shkolla e Muzikës, Kori i Fëmijëve etj.

3. Dita e Dëshmorëve 5-6.03.2017 Kodra e Dëshmorëve qëllimi i këtij aktiviteti të rëndësishëm është të rikujtojë dhe të respektojë veprën e të rënëve për lirinë e vendit. Përgjegjës teknik të organizimit janë: NJKRS- Gjilan, Zyra e Kryetarit, Shoqata e OVL te UCK-se Organizimi bëhet nga Shoqata e OVL dhe UÇK-se nën koordinimin e NJKRS dhe Zyrën e Kryetarit të Komunës z. Lutfi Haziri.

4. Beteja e Zhegocit 15.04.2017 Zhegoc qëllimi i këtij aktiviteti të rëndësishëm është të rikujtoje dhe të respektojë veprën e të rënëve të kësaj zone në Luftën për Liri. Përgjegjës teknik të organizimit janë: Këshilli i Fshatit Zhegoc. NJKRS- Gjilan, Zyra e Kryetarit Organizimi bëhet nga Këshilli i Fshatit Zhegoc, nën koordinimin e NJKRS dhe Zyrën e Kryetarit të Komunës z Lutfi Haziri

5. Ditët e Agimit 1-3.05.2017 Zhegër qëllimi i këtij aktiviteti të parvjetshëm është të rikujtojë veprën e jashtëzakonshme të dëshmorit Agim Ramadani në çlirimin e Kosovës. Përgjegjës teknik të organizimit janë: Këshilli i Fshatit Zhegër. NJKRS- Gjilan, Zyra e Kryetarit Organizimi bëhet nga Këshilli i Fshatit Zhegër, nën koordinimin e NJKRS dhe Zyrën e Kryetarit të Komunës z. Lutfi Haziri

6. LYRA FEST’ 01.06.2017 qëllimi i këtij aktiviteti është të shënojë ditën ndërkombëtare të fëmijëve. Përgjegjës teknik të organizimit janë stafi i “Lyra Fest” organizimi bëhet nga “Lyra Fest”, nën koordinimin e NJKRS dhe Zyrën e Kryetarit të Komunës z.Lutfi Haziri

7. Çmimi Letrar “BEQIR MUSLIU” 11.06.2017 salla e Kuvendit qëllimi i këtij aktiviteti është të shpërblejë autorët për veprat e tyre jetësore. Përgjegjës teknik të organizimit janë: Ars Club “BEQIR MUSLIU” NJKRS- Gjilan, Zyra e Kryetarit, organizimi bëhet nga Ars Clubi ‘BEQIR MUSLIU” nën koordinimin e NJKRS dhe Zyrën e Kryetarit të Komunës z.Lutfi Haziri

8. Trekëndëshi poetik i Paqes 13.06.2017 Zhegër përgjegjës teknik të organizimit janë: Ars Club “BEQIR MUSLIU” NJKRS- Gjilan, Zyra e Kryetarit, organizimi bëhet nga Ars Clubi ‘BEQIR MUSLIU” nën koordinimin e NJKRS dhe Zyrën e Kryetarit të Komunës z.Lutfi Haziri

9. Dita e Çlirimit të Gjilanit 15.06.2017 sheshi para Teatrit qëllimi i këtij aktiviteti të rëndësishëm është të rikujtojë dhe shënojë njëkohësisht festen e çlirimit të qytetit nga pushtuesi, dhe të ngreh lartë vlerat tona kombëtare. Përgjegjës teknik të organizimit janë: NJKRS- Gjilan, Zyra e Kryetarit organizimi bëhet nën koordinimin e NJKRS dhe Zyrën e Kryetarit të Komunës z.Lutfi Haziri në bashkëpunim me komunitetin artistik të qytetit,

10. Takim me të dalluarit e vitit 20.06.2017 salla e teatrit qëllimi i këtij aktiviteti është të promovojë të arriturat gjatë tërë vitit nga të rinjtë, artistët dhe sportistët e qytetit tonë. Përgjegjës teknik të organizimit janë: NJKRS- Gjilan, zyra e Kryetarit L.Haziri, Organizimi bëhet nën koordinimin e NJKRS dhe Zyrën e Kryetarit të Komunës z.Lutfi Haziri në bashkëpunim me të rinjtë, komunitetin artistik, sportiv të qytetit,

11. DITT E DIASPORËS 05.07.2017 sheshi para teatrit qëllimi i këtij aktiviteti është që në mënyrë sa më të mirë të mundur të urojmë qëndrim të këndshëm bashkatdhetarëve tanë, nëpërmjet aktiviteteve kulturore e sportive. Përgjegjës teknik të organizimit janë: NJKRS- Gjilan, Zyra e Kryetarit L.Haziri, organizimi bëhet nën koordinimin e NJKRS dhe Zyrën e Kryetarit të Komunës z.Lutfi Haziri në bashkëpunim me komunitetin artistik të qytetit,

12. Vjeshta Letrare 11.10.2017 salla e kuvendit Komunal aktivitet i përvitshëm i Ars Club “BEQIR MUSLIU” në bashkëpunim me dashamirë të letrave, shkrimtarë dhe poetë. Përgjegjës teknik të organizimit janë: Ars Club “BEQIR MUSLIU” NJKRS- Gjilan, Zyra e Kryetarit, Organizimi bëhet nga Ars Clubi ‘BEQIR MUSLIU” nën koordinimin e NJKRS dhe zyrën e Kryetarit të Komunës z. Lutfi Haziri

13. Salloni Vjeshtor 20.10.2017 Muzeu i Qytetit aktiviteti i përvitshëm i organizuar nga Arian Rexhepi, në të cilin bashkohen shumë artistë nga mbarë bota me qëllim promovimin e vlerave të mëdha të artit pamor. Përgjegjës teknik të organizimit janë Shoqata e Artit Pamor NJKRS- Gjilan, zyra e Kryetarit, organizimi bëhet nga Shoqata e Artit Pamor nën koordinimin e NJKRS dhe Zyrën e Kryetarit të Komunës z.Lutfi Haziri

14. Panairi i Librit 23.10.2017 biblioteka, sheshi para teatrit objektivi dhe qëllimi i këtij manifestimi Panairit të është afirmimi i librit, bashkëpunim me biblioteka dhe botuesit më të njohur në Kosovë Shqipëri e gjetkë, pasurimi i koleksioneve të bibliotekave. Panairi do të jetë një rast i mirë për bibliotekën “Fan S. Noli” Gjilan dhe lexuesit e saj për takimin dhe promovimin krijuesve, prezantimin e veprave më të reja, si dhe blerjen e fondeve librare.

15. Festa e Flamurit 28.11.2017 salla e teatrit qëllimi i këtij aktiviteti të rëndësishëm është të rikujtoje dhe shënojë njëkohësisht festen tonë kombëtare të flamurit, shpalljes së Pavarësisë së Shqipërisë dhe të ngreh lartë vlerat tona kombëtare.

16. Festivali i këngës për fëmijë “DEBORA” salla e teatrit aktiviteti i përvitshëm tashmë edicioni i IV-të i organizuar nga Besart Berisha, ka për qëllim prurje të reja nga shkrimtarë, kompozitorë dhe këngëtarë të vegjël dhe avancimin e muzikës për fëmijë.

17. Ekspozita Kolektive “Salloni i Gjilanit” galeria e qytetit aktiviteti i përvitshëm i organizuar nga Shoqata e Artit Pamor, në të cilin bashkohen shumë artistë nga mbarë trojet shqiptare me qëllim të promovimit të vlerave të mëdha të artit pamor. Përgjegjës teknik të organizimit janë Shoqata e Artit Pamor NJKRS- Gjilan, zyra e Kryetarit, organizimi bëhet nga Shoqata e Artit Pamor nën koordinimin e NJKRS dhe zyrën e Kryetarit të Komunës z.Lutfi Haziri

18. Festa e fundvitit 31.12.2017 sheshi para teatrit qëllimi i këtij aktiviteti është shënimi i ndërrimit të moteve, me anë të performimit të artisteve të qytetit. Përgjegjës teknik të organizimit janë: NJKRS- Gjilan, zyra e Kryetarit L.Haziri, organizimi bëhet nën koordinimin e NJKRS dhe zyrën e Kryetarit të Komunës z.Lutfi Haziri në bashkëpunim me komunitetin artistik të qytetit,

19. Subvencionimi i AKV, Shoqatave dhe Artisteve të pavarur. Këto mjete financiare do të shërbejnë në zhvillimin e aktiviteteve dhe rritjen e kapaciteteve të tyre.

NJËSIA PËR RINI

Përshkrimi i shkurtër i punës.

Në periudhën Janar-Dhjetor të këtij viti Njësia e Rinisë ka punuar me përkushtim të madh në intensifikimin e aktiviteteve në sektorin e rinisë. Ka bashkëpunuar ngushtë me të gjitha OJQ-të lokale dhe individualisht me të gjithë të interesuarit.

Na lejoni që në vazhdim, sipas kërkesës suaj të prezantojmë raportin e punës për periudhën Janar – Dhjetor 2017.

I kemi mbajte zgjedhjet e rregullta në KVRL, ku kemi zgjedh kryesin e re në muajin Janar.

Kemi dërgua partner të rinj në trajnimin e Komisionit Evropian në Ohër të Maqedonisë, me temën: “Power of Multimedia-Bridges of Diversity”, në muajin Shkurt

Kemi organizuar debatin “Sfidat e të rinjve pas shpalljes së Pavarësisë së Kosovës” me datë 17 shkurt.

Kemi arritur që të nënshkruajmë marrëveshjen për punësimin e 50 të rinjve me MPMS me afat kohor prej 3 muajve, në mars

Në bashkëpunim me KVRL-në për Ditën e Gruas është organizuar dhurimi i luleve me moton: 1000 lule për gratë dhe 1001 arsye për t’u fuqizuar në vendimmarrje, me datë 8 mars.

Kemi dërgu me partner 4 të rinj në trajnimin “Development of the eLearning skills Introduction to Moodle LMS to youth practitioners” për një periudhë 9 ditore.

Kemi organizuar debatin me studentë të Universitetit të Gjilanit me panelist ministrin Arban Abrashi me temën: Sfidat në punësim dhe Ndërmarrësi në muajin mars.

Kemi nënshkruar marrëveshjet më 5 organizata rinore për të qenë bartëse të kampanjës së vullnetarizmit në Komunën e Gjilanit, në muajin prill.

Kemi dërguar me partner 5 te rinj në trajnimin “Diversiteti kulturor përmes Multimedias” në Durrës për një periudhë 9 ditore.

Kemi mbajtur 6 trajnime në shkollat e mesme me temë: Vullnetarizmi rinor në muajin maj.

Kemi qenë bartës të kampanjës “ Ta pastrojmë Gjilanin” në muajin maj.

Kemi përmbyllur trajnimin me mbi 500 të rinj të shkollave të mesme, janë certifikuar të gjithë pjesëmarrësit me 25 maj.

Së bashku me KVRL-në kemi organizua aktivitetin simbolik në Ditën kundër Duhanit në muajin maj.

Në Ditën e Çlirimit të Gjilanit kemi ndarë mirënjohje për të rinjtë në 3 kategori, Vullnetar i vitit, Organizata më aktive dhe Aktiviteti më i mirë.

Në bashkëpunim me organizatën KAND kemi prezantua rregulloren komunale për Vullnetarizëm, në muajin qershor.

Në bashkëpunim me organizatën “Rinia Studentore” kemi shfaqur filmin “Fast and Furios 8” aktivitet i cili parat e grumbulluara nga biletat janë dhënë për bamirësi. Muaji qershor.

Në bashkëpunim me organizatën KDI kemi mbajtë trajnim dy ditor me temë: Punëtori për Politikat e të Rinjve” në muajin qershor.

Kemi mbajtur aktivitetin në Shtëpinë e Rinisë me temën: Muri i kujtimeve me fotografi nga aktivitetet e të rinjve nëpër kohë, në muajin qershor.

Në bashkëpunim me të rinjtë e Kryqit të Kuq kemi mbajt Mini-maratonen X-21, të dedikuar fëmijëve me Sindromin Down.

Kemi dërguar me partner 5 të rinj në festivalin Balsika që është mbajtur në Kotor të Malit të Zi në muajin qershor.

Në bashkëpunim me Këshillin e Veprimit Rinor Lokal – KVRL Gjilan, kemi marrë iniciativë për pastrimin e parkut “Dardania”, duke e mirëmbajtur gjatë muajit korrik.

Njësia për Rini në bashkëpunim më vullnetarët e Kryqit të Kuq, ka organizuar “Festival të Filmit Come and See”, ku për tri ditë rresht kemi shfaqur filma me tematik kundër dukurive negative për tinejxher, në muajin korrik.

KAND në bashkëpunim me OSCE dhe Njësinë për Rini ka organizuar debat me temën “Roli i Femrës në qeverisjen lokale dhe bërjen e politikave”. Muaji korrik.

Zyra e Kryetarit në bashkëpunim me Bankën Botërore dhe me pjesëmarrje të Njësisë për Rini të komunës së Gjilanit, kemi organizuar konferencën regjionale me temë: “Roli i të rinjve në zhvillim lokal”. Muaji korrik

Në bashkëpunim me organizatën KAND dhe Anibar, në lagjen Dardania kemi organizuar festivalin e filmave të animuar “Anibar”. Muaji korrik

Organizimi i dëgjimit publik për buxhetin komunal për rini në bashkëpunim me Drejtorinë e Buxhetit dhe KPF-në. Muaji gusht

Në bashkëpunim me KVRL kemi organizuar aktivitetin humanitar për grumbullimin e mjeteve për fëmijët të cilët kanë mungesë të librave dhe gjërave shkollore. Muaji gusht

Në bashkëpunim me Vullnetarët Rinor kemi realizuar projektin filmik “Mendja ime sheh”, që kishte për qëllim sensibilizimin e opinionit publik për njerëzit me nevoja të veçanta. Muaji shtator.

Në bashkëpunim me MKRS dhe GIZ kemi organizuar trajnimin për Ndërmarrësi te të rinjtë, ku pas certifikimit kanë mundësi të përfitimit të grantit në vlerë 4.000 euro. Muaji tetor.

Në bashkëpunim më KVRL kemi organizuar shfaqje humanitare të filmave të cilat kishin për qëllim grumbullimin e parave për qendrën e Kujdesit Ditor të Fëmijëve “PEMA”. Muaji tetor

Në bashkëpunim me MKRS dhe në partneritet me GIZ- Gjerman, 50 të rinj do të certifikohen në programin për hartimi të Biznes-Planit dhe fushën e ndërmarrësisë.

njësia për sport

Përshkrimi i shkurtër i punës.

Njësia për sport gjatë muajit janar-dhjetor 2017, ka organizuar të gjitha aktivitetet kalendarike të cilat i kemi paraparë që t’i zhvillojmë për gjatë këtyre muajve.

Përveç aktiviteteve kalendarike, njësia për sport ka menaxhuar edhe të gjitha objektet sportive si (palestra e sporteve, stadiumi i qytetit si dhe stadiumi ndihmës) si dhe është përgjigjur klubeve sportive për çfarëdo nevoje të cilat me anë të kërkesës e kanë drejtuar tek ne.

Në muajin shkurt, njësia për sport ka organizuar një turnir në futboll për nder të kupës së pavarësisë në palestrën e sporteve “Bashkim Selishta Petriti”, në mes të artistëve gjilanas si dhe veteraneve të futbollit në Gjilan.

Më datë 12 mars 2017, në bashkëpunim më Shoqatën e pedagogëve të sportit shkollorë, kemi organizuar manifestimin ndërkombëtar në Atletikë “Vrapimi i qytetit Gjilani 2017”. Këtë vit ky aktivitet që mbahet për nderë të pranverës studentore të vitit 1981 kemi formuar një këshill më të gjithë profesorët e edukatës fizike të cilët u kujdesen që të gjithë nxënësit e klasave fillore dhe te mesme të jenë prezent në këtë eveniment sportiv.

Në muajin mars, nën përkujdesjen e Kryetarit z.Lutfi Haziri organizuam pritjen e kampionit të botës në kategorinë WBF Erzen Rrustemi. Shumë qytetar e priten më shumë gëzim kampionin para platosë së teatrit të qytetit. Komuna e Gjilanit para një viti shpalli Erzen Rrustemin nderi i qytetit të Gjilanit.

Më datë 6 dhe 7 maj, njësia për sport në bashkëpunim më klubin e basketbollit me karroca DRITA organizuam turneun ndërkombëtar memorial ‘Halit Ferizi”

Në këtë turne tashmë tradicional përveç 6 ekipeve të basketbollit në karroca të Kosovës, këtë vit ishte pjesëmarrës edhe një ekip nga Sllovenia dhe një nga Shqipëria.

Ekipet pjesëmarrëse në këtë turne të basketbollit me karroca ishin :

– KBK “Maribori” – Slloveni
– KBK “ADP Albania” – Shqipëri
– KBK “Drita” – Gjilan
– KBK “Prishtina” – Prishtinë
– KBK “Vëllaznimi” – Gjakovë
– KBK “Ferizaj” – Ferizaj
– KBK “Trepça” – Mitrovicë
– KBK “Marsi” – Prizren

Nën përkujdesjen e kryetarit të Komunës së Gjilanit z.Lutfi Haziri, organizuam turneun memorial në boks ‘Agim Rashiti”

Ky turne që u mbajt në kujtim të veprës dhe jetës së Agim Rashitit, i rënë në ballafaqim me forcat serbe të policisë, mblodhi boksier të talentuar ku u vlerësua shumë nga të gjithë.

Ndryshe, tekniku më i mirë në këtë turne është shpallur, Milovan Sekuliq nga Mali i Zi, meqë më luftarak ishte ai në mes të Albin Sejdiut dhe Denis Muqajt,  boksieri më me perspektiv u shpall Drilon Thaqi, kurse bokseri më i mirë i turneut Violant Sylejmani.

Më datë 3 qershor, njësia për sport në bashkëpunim me Shoqatën e të Shurdhërve në Gjilan organizojë një turnir në futboll nga gjithsej 15 ekipe pjesëmarrëse nga e gjithë Kosova. Ne si njësi u përkujdesem për të gjithë rrjedhën e këtij turniri duke siguruar medaljet, kupat si dhe referat për ndeshjet e zhvilluar.

Me qellim të avancimit të vlerave të mirëfillta sportive, njësia për sport, duke përvijuar tashmë një traditë vjetore edhe sivjet do të shpallë sportistët dhe klubet me të suksesshme për periudhën 2016/17

Juria profesionale ishte në përbërje: Malazog Hoxha, kryesues, Arben Maliqi, Rifat Shabani, Agim Latifi, Veton Xhemajli, Selami Haziri dhe Afërdita Balaj anëtarë për përzgjedhjen e laureatëve për periudhën qershor 2016/17.

Sportisti i vitit nga Komuna e Gjilanit në kategorinë e meshkujve është shpallur Elhami Shabani, karateist dhe nga kategoria e femrave, Fortesa Orana, për të vazhduar me shpërndarjen e çmimeve Nderi i Qytetit të Gjilanit, për Muharrem Sahitin, Agim Latifin dhe Ismet Haziri.

Gjithashtu janë shpërblyer edhe shumë sportistë dhe punëtor sportiv të cilët gjatë kësaj periudhe dhanë më të mirën në klubet e tyre.

Njësia për sport më datë 24 qershor ka bërë hapjen e Murit të Kujtimeve me fotografi të klubeve të ndryshme, të lojtarëve në stadiumin ndihmës si dhe në palestrën e sporteve “Bashkim Selishta-Petriti” Gjilan.

Në këtë ngjarje prezent ishin shumë veteran të të gjitha kategorive të sportistëve ku u shprehen të kënaqur për këtë ekspozitë. Më anë të këtyre fotografive i kujtuam edhe ata që nuk janë më në mesin tonë. Gjatë ditëve në vazhdim, i kemi bërë thirrje të gjithë sportistëve të cilët posedojnë fotografi të vjetra të sportit, t’i sjellin ato në njësinë tonë në mënyrë që ta pasurojmë edhe më shumë këtë ekspozitë.

Njësia për sport më datë 30.07.2017 ka përgatitur shumë aktivitete për muajin e bashkatdhetarëve ku janë hyrë edhe në kalendarin e aktiviteteve komunale.

Aktiviteti më atraktiv i cili ngjalli shumë kureshtjen e Qytetarëve edhe nga diaspora ishte ai më Klubin “Alpin” ku vizituam malet e Karadakut që janë të pasura me bukuritë malore. Njëzëri janë pajtuar që të gjithë pjesëmarrësit se në këtë anë, potenciali i madh i turizmit është i mundur të zhvillohet, sepse, sipas të pranishmëve, këto bukuri natyrore rrallë kush i ka.

 Ndryshe aktivitetet tjera të diasporës i vazhduam më 04 gusht me shumë aktivitete tjera para platos së Teatrit ku u zhvilluan garat në shah, gjimnastikë si dhe pingpong.

Më datë 10 shtator në mbështetje të Kryetarit të Komunës është mbajtur kampionati ndërkombëtar në fitnes “Men’s Classic” dhe ne bodybouldingut dhe fitnesit të Kosovës, ku pjesëmarrës ishin garues të shumtë nga Kosova, Shqipëria dhe Maqedonia.

Në këtë kampionat Betim Krasniqi nga Gjilani është shpallur kampion absolut i Kosovës dhe kampion mbarëkombëtarë.

Njësia për sport me datë 14 shtator ka organizuar Panairin e Sportit, në të cilin me sukseset dhe vlerat e tyre janë paraqitur të gjitha klubet e Gjilanit nga disiplina të ndryshme sportive, duke përfshirë dhe klubin sportiv të personave më aftësi të kufizuara.

Besim Hasani, kryetar i komitetit Olimpik të Kosovës, ka vlerësuar lartë këtë organizim të kësaj ngjarje e cila tregon për mbështetjen e madhe që Komuna e Gjilanit jep për sportin në përgjithësi.

Ndryshe, pos tjerash, sukseset e Gjilanit shiheshin nga trofetë e shumta që kishin marrë klubet sportive në gara të ndryshme komunale, shtetërore, mbarëkombëtare dhe ndërshtetërore.

Më datë 15.10.2017 në bashkëpunim me Federatën e Automobilizmit të Kosovës si dhe klubin e Automobilizmit “Auto Klub Gjilani” kemi organizuar një garë në Auto Sallon në rrugën me katër korsi në rrugën e Bujanocit.

Pjesëmarrës në këtë garë ishin shumë garues nga qytetet e ndryshme të Kosovës ku me atraksionet e tyre ngjallën kureshtje ku shumë qytetarë përcjellën nga afër këtë garë.

Pra, ne vazhdimisht jemi duke punuar që të respektohen rregulloret për shfrytëzimin e hapësirave sportive, rritjen e gjenerimit të mjeteve, ngritja dhe intensifikimi i komunikimit me të gjitha klubet sportive të komunës si dhe rregullimin e hapësirave në këto objekte sportive.